《寄屈英发》
宋代·史弥宁

好在灵均几叶孙，棲迟何事尚衡门。
骚章愤世今谁嗣，忠概传家君独存。
夜雨短檠能搰搰，春风逸翻定轩轩。
有书难倩南片雁，巫水黔山劳梦魂。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。